section_heading: Životopis
paragraph_text: Tijekom svoje duge karijere u Hollywoodu, Maknkiewicz je napisao 48 scenarija, uključujući onaj za film Sve o Evi, za kojeg je dobio Oscara. Ulogu Margo Channing u Sve o Evi je napisao za Claudette Colbert. Divio se njenoj "dosjetljivosti i otmjenosti" te je mislio kako će ona odigrati ulogu "elegantne pijanice" koju će publika vrlo brzo prihvatiti. Prije nego što je snimanje počelo, Colbert je ozbiljno ozlijedila leđa, i iako je 20th Century Fox odgodio produkciju filma za dva mjeseca dok se ne oporavi, ona ipak nije bila spremna pa je ulogu preuzela Bette Davis. Godinama poslije Mankiewicz je komentirao kako je još zamišljao kako bi Colbert efektno utjelovila glavnu junakinju. Producirao je još više od dvadeset filmova, među ostalima i Priču iz Philadelphije koja je 1941. bila nominirana za Oscara za najbolji film. Međutim, najpoznatiji je po filmovima koje je režirao, a dva puta je osvojio Oscara za režiju.